জানতে চাইলে গণফোরামের নির্বাহী সভাপতি সুব্রত চৌধুরী সংবাদকে বলেন, ‘বৃহত্তর ঐক্য গঠনের ব্যাপারে বিএনপির সঙ্গে আমাদের কোন আলোচনা হয়নি। তবে আলোচনায় যেতে আমরা জামায়াতকে ছাড়ার দাবি জানিয়েছি। এটা হলে আমরা আলোচনায় বসব।’ দাবির বিষয়ে বিএনপি সম্মত হলে কি প্রক্রিয়ায় ঐক্য গঠন হবে- এমন প্রশ্নে তিনি বলেন, আগে আমাদের দাবির বিষয়ে সিদ্ধান্ত হোক। তারপর বলা যাবে। আপাতত আমাদের (গণফোরাম ও যুক্তফ্রন্ট) কার্যক্রম চালিয়ে যাচ্ছি।